ส่วนที่ 1

ข้อมูลสรุป (Executive Summary)

-   บริษัท บริการเชื้อเพลิงการบินกรุงเทพ จำกัด (มหาชน) หรือ Bangkok Aviation Fuel
    Services Public Company Limited (“BAFS”)
    เป็นบริษัทเพียงรายเดียวที่ได้รับอนุมัติจากรัฐบาลไทยให้จัดตั้งขึ้นเมื่อ 22 พฤศจิกายน 2526
    เพื่อดำเนินธุรกิจจัดเก็บและให้บริการเติมน้ำมันเชื้อเพลิงแก่อากาศยานทุกเที่ยวบิน ณ
    ท่าอากาศยานนานาชาติกรุงเทพ (ท่าอากาศยานดอนเมือง) อย่างครบวงจร
    ทั้งระบบส่งน้ำมันอากาศยานผ่านท่อแบบ Hydrant (Hydrant) ระบบคลังน้ำมันอากาศยาน
    (Depot) ระบบเติมน้ำมันอากาศยาน (Intoplane)

-   ณ 30 ธันวาคม 2526 บริษัทฯ จัดตั้งขึ้นด้วยทุนจดทะเบียน 10 ล้านบาท และ ณ 28 กันยายน
    2538 ได้จดทะเบียนแปรสภาพเป็นบริษัทมหาชน พร้อมทั้งเพิ่มทุนจดทะเบียนเป็น 340 ล้านบาท
    โดยปัจจุบัน เรียกชำระแล้วเต็มจำนวน

-   ปัจจุบัน ผู้ถือหุ้นรายใหญ่ประกอบด้วย บมจ. การบินไทย จำกัด บจก. ทุนลดาวัลย์
    (บริษัทในเครือของสำนักงานทรัพย์สินส่วนพระมหากษัตริย์) บมจ. ท่าอากาศยานไทย
    และบริษัทผู้ค้าน้ำมันรายใหญ่ ได้แก่ บมจ.ปตท. บมจ. เอสโซ่ ประเทศไทย บจก.
    เชลล์แห่งประเทศไทย บจก. น้ำมันคาลเท็กซ์ (ไทย) บจก. เอลฟ์ เอวิเอชั่น
    (ประเทศไทย) และ
    ExxonMobil Aviation Inc.

-   บริษัทฯ ให้บริการเติมน้ำมันอากาศยานแก่เครื่องบินของสายการบินต่างๆ
    ในท่าอากาศยานดอนเมือง โดยผู้ว่าจ้าง คือ บริษัทผู้ค้าน้ำมันรายต่างๆ
    ซึ่งส่วนใหญ่เป็นผู้ถือหุ้นของบริษัทฯ (สายการบินที่บริษัทฯ
    ให้บริการเติมน้ำมันจะเป็นลูกค้าของบริษัทผู้ค้าน้ำมันเหล่านี้) โดยน้ำมันเชื้อเพลิงที่บริษัทฯ
    เติมให้แก่เครื่องบินจะถูกจัดเตรียมและส่งมอบโดยบริษัทผู้ค้า
    น้ำมัน ซึ่งจะส่งน้ำมันเชื้อเพลิงมาเก็บรักษาที่คลังน้ำมันอากาศยานของบริษัทฯ ทั้งนี้
    รายได้ของบริษัทฯ จากการบริการเติม
    น้ำมันให้แก่สายการบินจะได้รับในรูปของเงินเหรียญสหรัฐ
    ซึ่งจะได้รับชำระจากบริษัทผู้ค้าน้ำมันที่เป็นผู้ว่าจ้าง

-   บริษัทฯ ได้รับการรับรองระบบคุณภาพมาตรฐานสากล ISO 9001 Version 2000
    โดยสถาบันรับรองนานาชาติ บูโรเวอริตัส (BVQI)
    รับรองว่าเป็นบริษัทที่ให้บริการที่มีคุณภาพได้มาตรฐานสากล ตั้งแต่วันที่ 8 ก.พ. 2545
    เป็นต้นมา
    และได้รับรางวัลสถานประกอบการดีเด่นด้านความปลอดภัยอาชีวอนามัยและสิ่งแวดล้อม
    ระดับประเทศ 3 ปีซ้อน

-   บริษัทฯ
    เป็นบริษัทแรกในประเทศไทยที่ได้รับผลการจัดอันดับการกำกับดูแลกิจการระดับดีถึงดีมาก
    จากบริษัท ไทยเรทติ้งแอนด์อินฟอร์เมชั่นเซอร์วิส จำกัด (“ทริส”) และได้รับรางวัล
    Disclosure Award 2002 จากสำนักงานคณะกรรมการกำกับหลักทรัพย์และตลาดหลักทรัพย์
    นอกจากนี้ ยังได้รับรางวัลได้รับรางวัลชนะเลิศการปฏิบัติอันเป็นเลิศเชิงบรรษัทภิบาล (Best
    Practices Contest on Corporate Governance Award) ประจำปี 2543
    ประเภทวิสาหกิจขนาดกลางและขนาดย่อม (SMEs)
    จากสมาคมผู้ตรวจสอบภายในแห่งประเทศไทย

-   รายได้ค่าบริการของบริษัทฯ ซึ่งถือเป็นรายได้หลักเพิ่มขึ้นในปี 2544 โดยเพิ่มขึ้นจาก 774.84
    ล้านบาท ในปี 2543 เป็น 882.41 ล้านบาทในปี 2544 และลดลงเล็กน้อยในปี 2545 เป็น
    866.93 ล้านบาท

-   ณ 27 พฤศจิกายน 2539 บริษัทฯ เข้าลงทุนในบริษัท ไทยเชื้อเพลิงการบิน
    จำกัดในอัตราร้อยละ 45
    ซึ่งเป็นบริษัทที่ได้เป็นผู้ได้รับอนุญาตให้ดำเนินการให้บริการระบบส่งน้ำมันอากาศยานผ่านท่อแบบ
    Hydrant ที่ท่าอากาศยานสากลกรุงเทพแห่งที่สอง (ท่าอากาศยานสุวรรณภูมิ) จากบริษัท
    ท่าอากาศยานสากลกรุงเทพแห่งใหม่ จำกัด (บทม.)

-   บริษัทฯ อยู่ในระหว่างดำเนินการโครงการระบบคลังน้ำมันอากาศยาน ณ
    ท่าอากาศยานสุวรรณภูมิ โดยได้รับอนุญาตจากบริษัท ไทยเชื้อเพลิงการบิน จำกัด
    (ผู้ได้รับอนุญาตให้ดำเนินการให้บริการระบบส่งน้ำมันอากาศยานฯ)
    ให้เชื่อมต่อระบบคลังน้ำมันอากาศยานกับระบบส่งน้ำมันอากาศยานฯ
    ของท่าอากาศยานสุวรรณภูมิ และบริษัทฯ
    อยู่ในระหว่างการศึกษาโครงการเพื่อเข้าร่วมการประมูลสำหรับโครงการระบบเติมน้ำมันอากาศยาน
    ณ ท่าอากาศยานสุวรรณภูมิ ซึ่งคาดว่า
    บทม. จะเปิดให้ร่วมประมูลก่อนที่ท่าอากาศยานสุวรรณภูมิจะเปิดดำเนินการประมาณ 1 ปี
    โดยบริษัทฯ
    มีนโยบายจะเข้าร่วมประมูลโครงการเพื่อเป็นผู้ให้บริการระบบเติมน้ำมันอากาศยานด้วย